PATVIRTINTA

Kauno lopšelio-darželio „Žingsnelis“

Mokytojos metodininkės, laikinai atliekančios direktoriaus funkcijas

2020-04-15 įsakymu Nr. V-52

**RESPUBLIKINĖ VIRTUALIOJI IKIMOKYKLINIO IR PRIEŠMOKYKLINIO**

**AMŽIAUS VAIKŲ KŪRYBINIŲ DARBŲ PARODA**

**„MES DRAUGAI“**

**NUOSTATAI**

**I SKYRIUS**

**BENDROSIOS NUOSTATOS**

1. Respublikinės virtualiosios ikimokyklinio ir priešmokyklinio amžiaus vaikų kūrybinių darbų parodos „Mes draugai“ (toliau – parodos) nuostatai reglamentuoja parodos tikslą, uždavinius, dalyvius, piešinių pateikimo tvarką, piešinių parodos organizavimą bei bei eksponavimą.

2. Paroda skirta paminėti **gegužės 15 dieną – tarptautinę šeimos dieną** bei plėtoti bendradarbiavimą tarp ugdytinių tėvelių ir šalies ikimokyklinio ir priešmokyklinio ugdymo įstaigų.

3. Parodos organizatorius – Kauno lopšelis-darželis „Žingsnelis“, adresas Rasytės g. 9, Kaunas, 48131, tel. nr. 8 37 460 166.

4. Informacija apie parodą skelbiama Kauno lopšelio-darželio ,,Žingsnelis“ interneto svetainėje <http://www.zingsnelis.kaunas.lm.lt>.

**II SKYRIUS**

**TIKSLAI IR UŽDAVINIAI**

5. Parodos tikslas– ugdyti ikimokyklinio ir priešmokyklinio amžiaus vaikų kūrybinę bei vizualinę raišką, perteikiant vaikų savivokos – savęs kaip grupės nario suvokimą bei vertybines nuostatas.

6. Parodos uždaviniai:

6.1. Skatinti vaikų meninės kūrybos potyrius, idėjas, sumanymus;

6.2. Sudaryti sąlygas meninės raiškos priemonių tyrinėjimams, eksperimentavimams;

6.3. Ugdyti vaikų tapatumo bei bendrumo su savo grupės draugais jausmą;

6.4. Skatinti išreikšti jausmus, mintis, pastebėjimus apie savo draugą;

6.5. Plėtoti bendradarbiavimą su ugdytinių tėveliais ir šalies ikimokyklinio ir priešmokyklinio ugdymo įstaigų.

**III SKYRIUS**

**DALYVIAI**

1. Parodoje kviečiami dalyvauti visų Lietuvos ikimokyklinio ir priešmokyklinio ugdymo įstaigų ugdytiniai.

**IV SKYRIUS**

**PARODOS ORGANIZAVIMO TVARKA**

8. Parodos organizatorės – Kauno lopšelio-darželio ,,Žingsnelis“ mokytojos:

Rasa Dunskienė – priešmokyklinio ugdymo mokytoja metodininkė;

Vaida Mineikienė – priešmokyklinio ugdymo mokytoja metodininkė;

Valentina Gliaudel – priešmokyklinio ugdymo mokytoja metodininkė;

Rita Gustainienė – priešmokyklinio ugdymo mokytoja metodininkė, laikinai atliekanti direktoriaus funkcijas.

1. **Paroda vyks virtualioje erdvėje nuo 2020 m. gegužės 15 d.**<http://www.zingsnelis.kaunas.lm.lt>
2. Parodos medžiaga bus persiųsta visiems dalyviams nurodytu el. paštu iki birželio 15 dienos.

**V SKYRIUS**

**PARODOS SĄLYGOS IR REIKALAVIMAI**

10. Parodos darbų pateikimas:

10.1. Parodai pateikiami piešiniai, kuriuose vaikai pasirinktomis priemonėmis bei technikomis piešia savo darželio grupės draugą. Tėveliai užrašo pratęstą vaiko mintį ,,Mes draugai, nes…………..“.

10.2. Tėveliai nufotografuoja piešinį ir siunčia savo grupės auklėtojai / mokytojai, prie nuotraukos parašo vaiko pratęstą mintį.

10.3. **Iki 2020 m. gegužės 11 d.** ikimokyklinio ir priešmokyklinio ugdymo įstaigos, dalyvaujančios parodoje, ugdytinių piešinius siunčia el. paštu darzelis@zingsnelis.kaunas.lm.lt, el. laiške mokytoja prideda savo vardą, pavardę, kategoriją, įstaigos pavadinimą.

**VI SKYRIUS**

**APDOVANOJIMAI**

11. Visi dalyviai bus apdovanoti padėkos raštais, mokytojai gaus pažymas apie dalyvavimą (padėkos raštai ir pažymos bus išsiųsti nurodytu el. paštu).

**VII SKYRIUS**

**BAIGIAMOSIOS NUOSTATOS**

1. Informacija telefonais +370 610 34 157, +370 605 88 499.
2. Parodos organizatoriai pasilieka teisę gautą parodos medžiagą publikuoti įstaigos svetainėje. Pateikdamas piešinį parodai, autorius tampa jos dalyviu bei sutinka, kad darbai, autorių asmens duomenys (vardas, amžius, įstaigos pavadinimas) būtų naudojami viešinti.

14. Darbai, atsiųsti vėliau nurodyto termino, neatitinkantys parodos tematikos, nebus eksponuojami.